எக்சாபுரோமோபென்சீன்

எக்சாபுரோமோபென்சீன் (Hexabromobenzene) என்பது C6Br6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அறுபுரோமோபென்சீன் என்ற பெயராலும் இதை அழைக்கலாம். அரோமாட்டிக் சேர்மமான இச்சேர்மம் ஒரு பென்சீன் வழிப்பெறுதியாகக் கருதப்படுகிறது. இதன் கட்டமைப்பில் உள்ள அனைத்து ஐதரசன் அணுக்களும் புரோமின் அணுக்களால் இடப்பெயர்ச்சி செய்யப்பட்டுள்ளன. 
உயர் மின்அழுத்த மின் தேக்கிகளில் தீச்சுவாலை ஒடுக்கியாக எக்சாபுரோமோபென்சீன் பயன்படுத்தப்படுகிறது. குறைந்த செலவு ஆற்றல் சேமிப்பு சாதனங்கள் மற்றும் மின்தேக்கிகள் ஆகியவற்றிற்கான கிராபீன் போன்ற மெல்லிய படலங்கள் தயாரிக்க உதவும் தொடக்க வேதிபொருளாகவும் இது பயன்படுத்தப்படுகிறது.

மேற்கோள்கள் 

புரோமோ அரீன்கள்
கரிம ஆலைடுகள்